7. ΑΠΟΦΑΣΙΣ ΥΠΟΥΡΓΟΥ   ΚΟΙΝΩΝΙΚΩΝ ΥΠΗΡΕΣΙΩΝ Αριθ. Δ1α/οικ. 7828 της 3/18 Αυγ. 1973  (ΦΕΚ Β΄ 985)  Περί επεκτάσεως εις ομογενείς και αλλοδαπούς της κοινωνικής προστασίας.  Έχοντες υπ΄ όψει: α)Το Ν.Δ. 57/73 (ΦΕΚ 149/19.7.73 τεύχ. Α΄) «περί λήψεως μέτρων κοινωνικής προστασίας των Οικονομικώς αδυνάτων και καταργήσεως των διεπουσών τον θεσμόν της απορίας διατάξεων, αποφασίζομεν: Ορίζομεν όπως η από της ισχύος των διατάξεων του άρθρ. 5 του σχετικού (α) η κατά τας ισχυούσας εκάστοτε προγραμματικάς αποφάσεις, εκδιδομένας κατ΄ εφαρμογήν των διατάξεων τούτου, προβλεπομένη κοινωνική προστασία παρέχεται και εις τας κάτωθι κατηγορίας ομογενών διαμενόντων εν Ελλάδι: α)Εις τους εκ Βορείου Ηπείρου αφιχθέντας η αφικνουμένους εν Ελλάδι ομογενείς. β)Εις τους εκ χωρών της Ανατολικής Ευρώπης αφιχθέντας η αφικνουμένους ελληνικής καταγωγής πρόσφυγας. γ)Εις τους εκ Γιουγκοσλαβίας αφιχθέντας η αφικνουμένους ομογενείς Σαρακατσαναίους. δ)Εις τους εκ Τουρκίας και δη εκ των νήσων Ίμβρου και Τενέδου εξαναγκασθέντας και εξαναγκαζομένους εφεξής εις διαφυγήν ομογενείς.  Σελ. 62,06 Τεύχος 504-Σελ. 120 ε)Εις τους εξ Αιγύπτου πρόσφυγας ομογενείς. ς)Εις τους ομογενείς υπηκόους της Κύπρου. Προκειμένου περί του προγράμματος προσωρινής περιθάλψεως ομογενών προσφύγων εκ του Εξωτερικού, ιδία απόφασις ημών, δημοσιευομένη δια της Εφημερίδος της Κυβερνήσεως, θα καθορίζη εκάστοτε τας κατηγορίας των μέσω τούτου προστατευομένων ομογενών, και το είδος της παρασχεθείσης βοηθείας. Η παρούσα δημοσιευθήτω δια της Εφημερίδος της Κυβερνήσεως. Η ισχύς ταύτης άρχεται την 19 Ιουλ. 1974.   